Bedre Byggeskik

Landsforeningen Bedre Byggeskik var en indflydelsesrig dansk landsdækkende forening, som 27. juni 1915 blev oprettet af en gruppe arkitekter, herunder Thorkild Henningsen og Carl Brummer. Foreningen blev nedlagt 1965, og betegnelsen "Bedre Byggeskik" anvendes nu om en stilperiode i dansk arkitektur ca. 1915-1940, der tog udgangspunkt i ældre dansk byggeskik og overlappede nyklassicismen.

Historie 
Foreningens formål var at forbedre den danske bygningskultur. Det skete ved den såkaldte tegnehjælp, der bestod i at foreningens arkitekter tegnede enkle huse karaktiseret ved simple materialer og håndværksmæssigt gode løsninger. Tegningerne til et sådant hus kunne bestilles hos foreningen og lade en lokal bygmester opføre huset, hvorfor man ofte kalder det en murermestervilla. Typisk var der tale om et symmetrisk hus i halvanden etage i røde mursten og med rødt, halvvalmet tag og kælder. Bevægelsens idealer overlapper i vid udstrækning nyklassicismen, selvom Bedre Byggeskik-normen typisk gav arkitekterne større frihed til pittoreske detaljer.

Holbæk var et tidligt arnested for denne arkitekturretning (særligt vejen Bakkekammen) med arkitekterne Ivar Bentsen og Marius Pedersen. Bentsen havde allerede i 1911 stiftet en "bygmesterskole" i byen. Akademisk Arkitektforenings tegnehjælp, etableret 1907, Landsudstillingen i Århus 1909 og P.V. Jensen Klints agitationer i bogen Bygmesterskolen var tidlige forløbere for Bedre Byggeskik.

Foreningen eksisterede til 1965, men allerede fra omkring 1930 begyndte den i byerne at miste indflydelse og tabe terræn til funktionalismen. Poul Henningsen og kredsen omkring Kritisk Revy gjorde tykt nar af Bedre Byggeskik, som de anså for en stilistisk spændetrøje og et tilbageskuende kulturfænomen, som de kaldte "akademisk Arkitekturs Nulpunkt". Men i byggeskikken på landet levede indflydelsen længe videre ind i 1940'erne.

Formænd 
 1915-1925: Vilhelm Nielsen
 1926-1933: Vilhelm Lorenzen
 1934-1965: Harald Nielsen

Institutioner og kvarterer med bebyggelser i Bedre Byggeskik 

 Annebergparken nær Nykøbing Sjælland
 Bavnevangens Haveby i Brønshøj
 Frederiksberg Kommunale Funktionærers Boligforening
 Grøndalsvænge i Grøndal
 Den Sønderjyske By på Frederiksberg
 Studiebyen i Hellerup
 Bakkekammen i Holbæk

Væsentlige udøvere af Bedre Byggeskik 
 Jens Andreas Foged - Thisted/Thy
 Carl Andersen – Lolland
 Fredrik Appel – særligt Tåstrup
 Anthon Bendix – Københavns omegn
 Ivar Bentsen – særligt Holbæk
 Martin Borch
 Carl Brummer – København og Nordsjælland
 Cosmus Bræstrup – Gentofte Kommune og Nordsjælland
 Ove Funch-Espersen – Bornholm
 Niels Gotenborg – særligt København
 Peder Gram – særligt Sønderjylland
 Claudius Hansen
 Thorkild Henningsen – København og omegn
 Elliot Hjuler – Københavns, Frederiksberg og Gentofte Kommuner
 Johannes Holck – især Nysted
 Poul Holsøe – København
 Frederik Kiørboe
 P.V. Jensen Klint
 Sylvius Knutzen – særligt Hjørring
 August J. Nielsen – primært Amager, Vanløse og Gentofte Kommune
 Harald Nielsen
 Peter Nielsen – København og omegn
 Einar Packness – særligt Nordjylland
 Hother A. Paludan – særligt Nordjylland
 Aage Paul-Petersen - især Gentofte Kommune
 Marius Pedersen – særligt Holbæk
 Ernst Petersen – særligt Kolding
 Ulrik Plesner – særligt Skagen og Ringkøbing
 Georg Ponsaing – København og omegn
 Daniel Rasmussen – særligt Ollerup og Sydfyn
 Ejnar Mindedal Rasmussen – særligt Ollerup og Sydfyn
 Carl Schiøtz – København og omegn
 Robert V. Schmidt - Kolding
 K.T. Seest – særligt Søborg og Frederiksberg
 Hans Georg Skovgaard – København og omegn
 Morten Skøt – Hadsund, Hobro og Himmerland
 Johan Speyer – København og omegn
 Lauritz Thaysen – særligt Tønder
 Johannes Tidemand-Dal - særligt Næstved
 Kai Turin – København og omegn
 Jesper Tvede – København og Nordsjælland
 Kristoffer Varming
 Niels Westergaard – København og omegn
 Einar Ørnsholt – særligt Nakskov

Litteratur 
 Lene Floris: Bedre byggeskik. Bevægelse og bygninger, Holbæk Museum og Thaning & Appel 2005 

Foreninger fra Danmark
Arkitektur i Danmark
Stilperioder
Kultur i 1915
Etableret i 1915
Ophørt i 1965